laion/Wikipedia-Exotic huggingface dataset:
বাংলাদেশ প্রতিযোগিতা কমিশন

বাংলাদেশ প্রতিযোগিতা কমিশন প্রতিযোগিতা উৎসাহ দেওয়ার জন্য দায়িত্বপ্রাপ্ত একটি বাংলাদেশ সরকার বিচারিক সংস্থা। কমিশনের দায়িত্ব, ক্ষমতা এবং কার্যাদি নিম্নরূপ, যথা:  : দেশের ক্রমবর্ধমান অর্থনৈতিক উন্নয়নের প্রেক্ষাপটে ব্যবসা-বাণিজ্যে সুস্থ প্রতিযোগিতা নিশ্চিত করার লক্ষ্যে সরকার ২০১২ সালে প্রতিযোগিতা আইন প্রণয়ন এবং ২০১৬ সালে বাংলাদেশ প্রতিযোগিতা কমিশন গঠন করে। বাজারে ষড়যন্ত্রমূলক যোগসাজশ,মনোপলি ও ওলিগোপলি অবস্থা, জোটবদ্ধতা অথবা কর্তৃত্বময় অবস্থানের অপব্যবহার সংক্রান্ত প্রতিযোগিতা বিরোধী কর্মকান্ড প্রতিরোধ, নিয়ন্ত্রণ ও নির্মূলের লক্ষ্যে কমিশন নিরলসভাবে কাজ করে যাচ্ছে।কমিশন একটি বিচারিক ক্ষমতাসম্পন্ন সংবিধিবদ্ধ সংস্থা। উল্লেখ্য, স্বাধীনতাপূর্ব সময়ে “Monopolies and Restrictive Trade Practices (Control and Prevention) Ordinance,1970 (Ord. V of 1970)” প্রণয়ন করা হয়। বাংলাদেশ স্বাধীন হওয়ার পর এ অধ্যাদেশটি বলবৎ থাকলেও প্রায়োগিক ক্ষেত্রে তেমন কোনো দৃশ্যমান কার্যক্রম গৃহীত হয়নি। ফলশ্রুতিতে বাজারে ষড়যন্ত্রমূলক যোগসাজশ, জোটবদ্ধতা অথবা কর্তৃত্বময় অবস্থানের অপব্যবহারসহ প্রতিযোগিতা বিরোধী অন্যান্য কর্মকান্ড বিস্তার লাভ করতে থাকে। এ সকল সমস্যা নিরসনে সরকার বিশ্বের অন্যান্য দেশের ন্যায় বাংলাদেশে প্রতিযোগিতা আইন প্রণয়নের বিষয়টি গুরুত্ব সহকারে বিবেচনায় আনে। পাশাপাশি দেশে সিভিল সোসাইটি ও ব্যবসায়ীদের বিভিন্ন সংগঠনের পক্ষ থেকে প্রতিযোগিতা আইন প্রণয়নের দাবি উত্থাপিত হয়। এ পটভূমিতে মাননীয় প্রধানমন্ত্রী শেখ হাসিনার নেতৃত্বাধীন সরকার বিগত ২১ জুন ২০১২ তারিখে প্রতিযোগিতা আইন, ২০১২(২০১২ সালের ২৩ নং আইন) প্রণয়ন করে। আইনটি ১৭ জুন, ২০১২ তারিখে মহান জাতীয় সংসদে পাশ হয়। প্রতিযোগিতা আইন, ২০১২ প্রণয়নের প্রেক্ষিতে উক্ত আইনের ৪৬ ধারা মোতাবেক “Monopolies and Restrictive Trade Practices (Control and Prevention) Ordinance,1970 (Ord. V of 1970)” রহিত করা হয়। উল্লেখ্য, পৃথিবীর ১৪০টিরও বেশী দেশে প্রতিযোগিতা আইন কার্যকর রয়েছে। দেশে বিনিয়োগ এবং দেশজ উৎপাদন বৃদ্ধির মাধ্যমে অর্থনৈতিক প্রবৃদ্ধি ত্বরান্বিত করা সহ প্রতিযোগিতামূলক বাজার সৃষ্টির ক্ষেত্রে এ আইন একটি মাইলফলক। বাংলাদেশ প্রতিযোগিতা কমিশনের চেয়ারপার্সন হিসেবে দায়িত্ব পালনকারীগণের নাম জনাব ইকবাল খান চৌধুরী (২০১৬ – ২০১৯) জনাব মফিজুল ইসলাম (২০১৯ – ২০২২) জনাব প্রদীপ রঞ্জন চক্রবর্তী (নভেম্বর ২০২২ - বর্তমান) বাংলাদেশ পরিকল্পনা কমিশন বাংলাদেশ সরকারি কর্ম কমিশন "Competition Commission: The task ahead"। The Financial Express (ইংরেজি ভাষায়)। সংগ্রহের তারিখ ৪ আগস্ট ২০২০।  "Make Competition Commission active to keep market stable:..."। unb.com.bd (English ভাষায়)। সংগ্রহের তারিখ ৪ আগস্ট ২০২০। উদ্ধৃতি শৈলী রক্ষণাবেক্ষণ: অচেনা ভাষা (link)
রায়গড় জেলা, ছত্তিশগড়

রায়গড় জেলা ভারতের ছত্তিসগড় রাজ্যর একটি জেলা। রায়গড় শহর জেলার সদর শহর। জেলার কথ্য ভাষা ছত্তিশগড়ি, ওড়িয়া এবং হিন্দি। রেলপথ এবং শিল্প বিকাশের কারণে এখানে সমগ্র ভারত থেকে বিভিন্ন মানুষজন বসতি স্থাপন করেছেন। তফসিলি উপজাতি, ওড়িয়া, মারোয়ারি, বাঙালি, তেলুগু, মারাঠি, খ্রিস্টান, মুসলিম, গুজরাটি, পাঞ্জাবি, বিহারী এবং আরও অনেক সম্প্রদায়ের বিশাল জনগোষ্ঠী এখানে বাস করছে। এককথায় রায়গড় শহরটির প্রকৃতি বহুজাতিক। রায়গড়, শক্তি, সারণগড়, উদয়পুর এবং জশপুর দেশীয় রাজ্যগুলি একত্রিত করে জেলাটি গঠিত হয়েছিল। জশপুর এখন একটি পৃথক জেলা। শক্তি এখন রায়গড় জেলার অংশ নয়। এটি ছত্তিসগড়ের একটি শিল্প জেলা হিসাবে দ্রুত বর্ধমান। ভারতের প্রাচীনতম পাটকলগুলির মধ্যে একটি এখানে অবস্থিত, মোহন পাট কল; এটিই ছিল ছত্তিশগড় এবং তদানীন্তন অবিভক্ত মধ্যপ্রদেশের একমাত্র পাটকল। রায়গড় দেশের ইস্পাত ও বিদ্যুতের অন্যতম প্রধান উত্পাদনকারী। এখানে অনেকগুলি ইস্পাত এবং বিদ্যুৎ কেন্দ্র যেমন জেএসপিএল, এমএসপি, মনেট স্টিল এবং অন্যান্য অনেক ছোট এবং মাঝারি উত্পাদনকারী রয়েছে। এখানে শিল্পের বিস্তৃতি বোঝাতে একটি তথ্য্যই বোধহয় উপযুক্ত - যে রায়গড় জেলার প্রতিদিনের কয়লার প্রয়োজন প্রায় ২০,০০০ টন।[তথ্যসূত্র প্রয়োজন] রায়গড় জেলাটি ৯টি তালুক বা তহশিলে বিভক্ত। ১ রায়গড় ২ সারণগড় ৩ উদয়পুর (ধরমজাইগড়) ৪ বড়মকেলা ৫ খারসিয়া ৬ পুসুর ৭ লাইলঙ্গা ৮।তমনার ৯। ঘড়ঘোদা ২০১১ সালের ভারতের জনগণনা অনুসারে রায়গড় জেলার জনসংখ্যা ১,৪৯৩,৯৮৪ জন যা মোটামুটি গ্যাবন রাষ্ট্রের জনসংখ্যার সমান বা মার্কিন যুক্তরাষ্ট্রের হাওয়াই রাজ্যের জনসংখ্যার সমান। জনসংখ্যার বিচারে এটি ভারতের জেলাগুলির মধ্যে ৩৩৬ তম স্থান অধিকার করে। জেলাটির প্রতি বর্গকিলোমিটারে জনসংখ্যার ঘনত্ব ২১১ জন প্রতি বর্গকিলোমিটার (৫৫০ জন/বর্গমাইল)। ২০০১ থেকে ২০১১-এর দশকে এর জনসংখ্যা বৃদ্ধির হার ছিল ১৮.০২%। রায়গড়ের প্রতি ১০০০ জন পুরুষ পিছু ৯৯৩ জন মহিলা রয়েছে, যা জাতীয় গড়ের চেয়ে বেশ খানিকটা ওপরে। এবং সাক্ষরতার হার ৭৩.৭%। ভারতের ২০১১ সালের জনগণনা অনুযায়ী, জেলার ৮৪.৪০% জনগণ হিন্দি, ৯.৫২% ওড়িয়া, ৪.০৪% কুরুখ এবং ০.৮১% বাংলা তাদের প্রথম ভাষা হিসাবে নিবন্ধন করেছিলেন। এখানে কথ্য ভাষাগুলির মধ্যে আসুরি অন্তর্ভুক্ত, যা একটি অস্ট্রো- এশীয় ভাষা এবং মাত্র ১৭০০০ লোক এই ভাষায় কথা বলেন।   Publication by Gokhale Institute of Politics and Economics - 1973- Issue 61 - Page 346 "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।  US Directorate of Intelligence। "Country Comparison:Population"। ২০১১-০৯-২৭ তারিখে মূল থেকে আর্কাইভ করা। সংগ্রহের তারিখ ২০১১-১০-০১। Gabon 1,576,665  "2010 Resident Population Data"। U. S. Census Bureau। ২০১১-০৮-২৩ তারিখে মূল থেকে আর্কাইভ করা। সংগ্রহের তারিখ ২০১১-০৯-৩০। Hawaii 1,360,301  2011 Census of India, Population By Mother Tongue Ethnologue: Languages of the World।  রায়গড় জেলা হোমপেজ
আবু আহমদ ফজলুল করিম

ডাঃ আবু আহমদ ফজলুল করিম (১৯২৮–২৯ এপ্রিল ১৯৮৭) বাংলাদেশের কিশোরগঞ্জ জেলার রাজনীতিবিদ ও চিকিৎসক যিনি তৎকালীন ময়মনসিংহ-২০ আসনের সংসদ সদস্য ও প্রতিমন্ত্রী ছিলেন। আবু আহমদ ফজলুল করিম ১৯২৮ সালে কিশোরগঞ্জের চৌদ্দশত ইউনিয়নের নয়াপাড়া গ্রামে জন্মগ্রহণ করেন। তার পিতা ইব্রাহীম ভূঞা ও মাতা রওশন আরা বিনু। তিনি প্রাথমিক শিক্ষা গ্রহণ শেষে কোদালিয়া এস আই হাই স্কুল থেকে ১৯৪৫ সালে মেট্রিক, ১৯৪৭ সালে ঢাকা কলেজ থেকে আইএসসি এবং ১৯৫৩ সালে ঢাকা মেডিকেল কলেজ থেকে এমবিবিএস পাস করেন। আবু আহমদ ফজলুল করিম চিকিৎসক ছিলেন। তিনি ছাত্রজীবনেই রাজনীতির সাথে জড়িত হয়ে নিখিল বঙ্গ মুসলিম ছাত্রলীগ ও ছাত্র ফেডারেশনের সদস্য ছিলেন। ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে তিনি সক্রিয় ভূমিকা রাখেন। ভাষা আন্দোলনে অংশগ্রহণের অভিযোগে তিনি কারাবরণ করেছেন। ১৯৭৫ সালে তিনি ন্যাশনাল আওয়ামী পার্টিতে (ভাসানী) যোগদান করে ১৯৭৬ সালে কিশোরগঞ্জ জেলার সভাপতি ও কেন্দ্রীয় কমিটির নির্বাহী সদস্য হিসেবে দায়িত্ব পালন করেন। ১৯৭৮ সালে বাংলাদেশ জাতীয়তাবাদী দল গঠিত হলে তিনি কিশোরগঞ্জ জেলা শাখা জাতীয়তাবাদী দলের প্রতিষ্ঠাতা আহ্বায়ক নির্বাচিত হন। তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন ময়মনসিংহ-২০ আসন থেকে সংসদ সদস্য নির্বাচিত হন। জিয়াউর রহমানের মন্ত্রিসভায় তিনি স্বাস্থ্য ও জন্মনিয়ন্ত্রণ মন্ত্রণালয়ের প্রতিমন্ত্রী হিসেবে দায়িত্ব পালন করেন। ১৯৮০ সালে গণপূর্ত মন্ত্রণালয়ের প্রতিমন্ত্রীর দায়িত্ব দেয়া হয় ও ১৯৮২ সালে আবার তাকে স্বাস্থ্য ও জন্মনিয়ন্ত্রণ মন্ত্রণালয় দেয়া হয়। আবদুস সাত্তারের মন্ত্রিসভায় তিনি ২৪ নভেম্বর ১৯৮১ সাল থেকে ১২ ফেব্রুয়ারি ১৯৮২ সাল পর্যন্ত বেতার, ক্রীড়া ও সংস্কৃতি প্রতিমন্ত্রী হিসেবে দায়িত্ব পালন করেন। আবু আহমদ ফজলুল করিম ২৯ এপ্রিল ১৯৮৭ সালে মৃত্যুবরণ করেন। "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  মাহফুজ উল্লাহ। প্রেসিডেন্ট জিয়া: রাজনৈতিক জীবনী।  "প্রেসিডেন্ট জিয়াউর রহমানের দ্বিতীয় মন্ত্রিসভা"। দৈনিক বাংলা। ১৬ এপ্রিল ১৯৭৯।  |সংগ্রহের-তারিখ= এর |ইউআরএল= প্রয়োজন (সাহায্য) খালেদা হাবিব। বাংলাদেশঃ নির্বাচন, জাতীয় সংসদ ও মন্ত্রিসভা ১৯৭০-৯১।
বাংলাদেশ রেলওয়ে ক্লাস ২৮০০

বাংলাদেশ রেলওয়ে ক্লাস ২৮০০ বাংলাদেশ রেলওয়ে কর্তৃক পরিচালিত বাংলাদেশের মিটার-গেজ ডিজেল-বৈদ্যুতিক লোকোমোটিভের একটি শ্রেণী। এই শ্রেণীর মোট ১০টি লোকো ১৯৯৬ সালে বাংলাদেশ রেলওয়ের বহরে যুক্ত হয়। সূচনাকাল থেকে এই শ্রেণীর লোকো যাত্রীবাহী ট্রেনে ব্যবহৃত হয়। এদেরকে লোকাল/কমিউটার/মেইল/এক্সপ্রেস ট্রেনে ব্যবহার করা হয়। মালবাহী ট্রেনে এদেরকে ব্যবহার করা হয় না। ২৮০০ শ্রেণীর লোকো ভারতের ডিজেল লোকোমোটিভ ওয়ার্কস (ডিএলডব্লিউ) উৎপাদন করে। এদের মডেল ডিএল-৫৩৫/আরএসডি-৩০। ১৯৯৬ সালে ভারতের ওয়াইডিএম-৪ শ্রেণীর ১০টি লোকোকে হুড ইউনিট থেকে ডুয়েল ক্যাবে রুপান্তর করে ২৮০০ সিরিজ হিসেবে বাংলাদেশে রপ্তানি করা হয়। এই লোকোগুলোতে অ্যালকো ২৫১বি-৬ প্রাইম মুভার ব্যবহার করা হয়েছে। এদের ক্ষমতা ১,৪০০ অশ্বশক্তি এবং এরা সর্বোচ্চ ৯৬ কিমি/ঘণ্টা পর্যন্ত চলতে পারে। এদের চাকার বিন্যাস হলো সিও-সিও। এদেরকে বাংলাদেশের অন্যতম ব্যর্থ লোকো শ্রেণী বলা হয়ে থাকে। ২০২০ সাল পর্যন্ত (২৪ বছর পর), ৫টি লোকো এখনও সচল রয়েছে। বাংলাদেশের ২৩০০, ২৪০০ ও ২৫০০ শ্রেণীর লোকোগুলোর সাথে এদের মিল রয়েছে। এই মডেলের লোকোমোটিভ বাংলাদেশ ছাড়াও ভারতীয় রেলওয়েতে ওয়াইডিএম-৪ শ্রেণী হিসেবে রয়েছে। এই লোকোগুলোর সংখ্যা-সিরিজ/শ্রেণী হচ্ছে ২৮০০, এবং এদেরকে ২৮০১ থেকে ২৮১০ পর্যন্ত সংখ্যায়িত করা হয়েছে। এদের শ্রেণী-নাম/স্পেসিফিকেশন হচ্ছে “এমইডি-১৪”। এখানে, এম = মিটার-গেজ, ই = ডিজেল-ইলেক্ট্রিক, ডি = ডিএলডব্লিউ এবং ১৪ = ১৪ × ১০০ = ১,৪০০ অশ্বশক্তি। নীল-হলুদ সবুজ-হলুদ এদের মূল রক্ষণাবেক্ষণ দিনাজপুরের পার্বতীপুরের কেন্দ্রীয় লোকোমোটিভ কারখানায় (কেলোকা) হয়। এছাড়া এদেরকে ঢাকা ডিজেল শপে রক্ষণাবেক্ষণ করা হয়। "Final Report on Rolling Stock Maintenance" (পিডিএফ)। Asian Development Bank। [স্থায়ীভাবে অকার্যকর সংযোগ] "Analysis of Problems" (পিডিএফ)। Bangladesh Railway। ৩১ মার্চ ২০২০ তারিখে মূল (পিডিএফ) থেকে আর্কাইভ করা।  "[IRFCA] Indian Railways FAQ: Locomotives - General Information"। www.irfca.org। সংগ্রহের তারিখ ২০২০-০৪-২০।  "YDM4-1350 MG / Cape Gauge Mixed Service Locomotives" (পিডিএফ)। [স্থায়ীভাবে অকার্যকর সংযোগ] "[IRFCA] Indian Railways FAQ: Locomotives -- Specific classes : Meter Gauge & Narrow Gauge Diesel"। www.irfca.org। সংগ্রহের তারিখ ২০২০-০৪-২০।  উইকিমিডিয়া কমন্সে Category:Bangladesh Railway Class 2800 সম্পর্কিত মিডিয়া দেখুন।
ফজলুল করিম (দ্ব্যর্থতা নিরসন)

ফজলুল করিম বলতে যাদেরকে বোঝানো হতে পারে; ফজলুল করিম –বাংলাদেশের রাজনৈতিক দল ইসলামী আন্দোলন বাংলাদেশ প্রতিষ্ঠাতা। ফজলুল করিম (আইনজীবী) –বাংলাদেশী আইনজীবী, ব্যবসায়ী, রাজনীতিবিদ এবং সৈনিক ছিলেন। আবু আহমদ ফজলুল করিম –বাংলাদেশী রাজনীতিবিদ যিনি তৎকালীন ময়মনসিংহ-২০ আসনের সংসদ সদস্য ও প্রতিমন্ত্রী ছিলেন। শেখ ফজলুল করিম সেলিম –বাংলাদেশী রাজনীতিবিদ যিনি গোপালগঞ্জ-২ আসনের সংসদ সদস্য। শেখ ফজলল করিম –বাঙালি সাহিত্যিক ছিলেন। সরদার ফজলুল করিম –বাংলাদেশের দার্শনিক, শিক্ষাবিদ, সাহিত্যিক, প্রবন্ধকার। মোহাম্মদ ফজলুল করিম –বাংলাদেশের আইনজীবী, রাজীতিবিদ ও সাবেক সাংসদ। মোহাম্মদ ফজলুল করীম –বাংলাদেশের একজন আইনবিদ এবং ১৮-তম প্রধান বিচারপতি। ফজলুল কবির চৌধুরী –বাংলাদেশের একজন রাজনীতিবিদ ছিলেন। এই পাতায় বা অনুচ্ছেদে একই প্রদত্ত নামের অধিকারী ব্যক্তিদের তালিকা রয়েছে। যদি একটি অভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে সংশ্লিষ্ট নিবন্ধে সরাসরি নির্দেশ দিতে পারেন। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
ফরহাদ আহম্মেদ কাঞ্চন

ফরহাদ আহমেদ কাঞ্চন বাংলাদেশের কিশোরগঞ্জ জেলার রাজনীতিবিদ ও মুক্তিযোদ্ধা যিনি তৎকালীন ময়মনসিংহ-২২ আসনের সংসদ সদস্য ছিলেন। ফরহাদ আহমেদ কাঞ্চন কিশোরগঞ্জ জেলার ইটনা উপজেলার বাদলা ইউনিয়নে জন্মগ্রহণ করেন। তার ছেলে বিএনপিপন্থী চিকিৎসকদের সংগঠন ডক্টরস অ্যাসোসিয়েশন অব বাংলাদেশ (ড্যাব) নেতা প্রফেসার ডা: আহমেদ লাকী। ফরহাদ আহমেদ কাঞ্চন মুক্তিযোদ্ধা ছিলেন। ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে তিনি সক্রিয় ভূমিকা রাখেন। তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন ময়মনসিংহ-২২ আসন থেকে সংসদ সদস্য নির্বাচিত হন। "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  কিশোরগঞ্জ, জেলা বার্তা পরিবেশক (৩ জানুয়ারী ২০১৯)। "কিশোরগঞ্জ-৪ আসনে বাবা-ছেলে জয়ী ৮ বার"। দৈনিক সংবাদ। ২৩ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ২৪ সেপ্টেম্বর ২০২০।  "বাদলা ইউনিয়নের প্রখ্যাত ব্যক্তিত্ত বর্গ"। বাংলাদেশ জাতীয় তথ্য বাতায়ন। ২৩ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ২৩ সেপ্টেম্বর ২০২০।  কিশোরগঞ্জ, সাইফুল হক মোল্লা দুলু ও বিজয় কর রতন (১৬ জানুয়ারি ২০১৮)। "পিতার প্রতিদ্বন্দ্বীর সঙ্গে পুত্রের নির্বাচনী যুদ্ধ"। দৈনিক সমকাল। ২৩ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ২৩ সেপ্টেম্বর ২০২০।
কয়াপাট

কয়াপাট হল ভারতের পশ্চিমবঙ্গ রাজ্যের হুগলি জেলার আরামবাগ মহকুমার অন্তর্গত গোঘাট ২ সমষ্টি উন্নয়ন ব্লকের একটি গ্রাম। কয়াপাটের অক্ষাংশ ও দ্রাঘিমাংশ হল যথাক্রমে ২২°৫৪′১৬″ উত্তর ৮৭°৩২′১৭″ পূর্ব﻿ / ﻿২২.৯০৪৫২৩° উত্তর ৮৭.৫৩৮১৭২° পূর্ব﻿ / 22.904523; 87.538172। ২০১১ সালের জনগণনার তথ্য অনুযায়ী, কয়াপাটের মোট জনসংখ্যা ৩,৩৫১। এর মধ্যে ১,৭৩৭ জন (৫২ শতাংশ) পুরুষ এবং ১,৬১৪ জন (৪৮ শতাংশ) মহিলা। অনূর্ধ্ব ছয় বছর বয়সীদের মোট সংখ্যা ৩৪০। কয়াপাটের মোট সাক্ষর জনসংখ্যা ২,৫৭৮ (অন্যূন ছয় বছর বয়সী জনসংখ্যার ৮৫.৬২ শতাংশ)। ১৮০৭ সালে স্থানীয় মন্ডল পরিবার কর্তৃক প্রতিষ্ঠিত শ্রীধর মন্দিরটির কথা ডেভিড জে. ম্যাককাশন উল্লেখ করেছেন। এই নবরত্ন নবরত্ন মন্দিরটি পরিমাপে সাড়ে ১৫ বর্গফুট এবং খাঁজকাটা শিখর ও তিনটি খিলানযুক্ত প্রবেশপথ বিশিষ্ট। মন্দিরের সম্মুখভাগে মৃৎফলকের উপর দেবদেবীর মূর্তি, রাজসভার দৃশ্য, পশুপাখি ও লতাপাতার অলংকরণ উৎকীর্ণ রয়েছে। কয়াপাটে আরও একটি পঞ্চরত্ন মন্দির বিদ্যমান। এই মন্দিরটিতেও খাঁজকাটা শিখর, তিনটি খিলানযুক্ত প্রবেশদ্বার ও সম্মুখভাগের মৃৎফলকে কারুকার্য লক্ষিত হয়। এছাড়া তিনি এই গ্রামে অবস্থিত এবং টেরাকোটার অলংকরণ সমৃদ্ধ একটি পঞ্চরত্ন মন্দিরের কথাও উল্লেখ করেছেন। মণ্ডল পরিবার কর্তৃক ১৮০৭ সালে প্রতিষ্ঠিত শ্রীধরলালজীউ মন্দির (সম্মুখ ভাগ)। শ্রীধরলালজীউ মন্দিরটি নবরত্ন শৈলীতে নির্মিত, বর্তমানে এটি জরাজীর্ণ (পশ্চাদ ভাগ)। শ্রীধরলালজীউ মন্দিরের ভেঙে পড়া টেরাকোটা নকশা শ্রীধরলালজীউ মন্দিরের পাশে একটি আটচালা মন্দির "2011 Census – Primary Census Abstract Data Tables"। West Bengal – District-wise। Registrar General and Census Commissioner, India। সংগ্রহের তারিখ ২২ সেপ্টেম্বর ২০২০।  নরেন্দ্রনাথ ভট্টাচার্য, সম্পাদনা: দেবলা মিত্র, হুগলি জেলার পুরাকীর্তি, প্রত্নতত্ত্ব অধিকার (তথ্য ও সংস্কৃতি বিভাগ), পশ্চিমবঙ্গ সরকার, ১৯৯৩ সংস্করণ, পৃ. ৪৬-৪৭ McCutchion, David J., Late Mediaeval Temples of Bengal, first published 1972, reprinted 2017, pages 46, 52. The Asiatic Society, Kolkata, আইএসবিএন  ৯৭৮-৯৩-৮১৫৭৪-৬৫-২
দি আমব্রেলা অ্যাকাডেমি (টেলিভিশন ধারাবাহিক)

আমব্রেলা একাডেমি হল একটি মার্কিন সুপারহিরো টেলিভিশন ধারাবাহিক যা জেরার্ড ওয়ের লেখা একই নামের কমিক বই ধারাবাহিকের উপর ভিত্তি করে, গ্যাব্রিয়েল বা দ্বারা চিত্রিত এবং ডার্ক হর্স কমিক দ্বারা প্রকাশিত। স্টিভ ব্ল্যাকম্যান দ্বারা নেটফ্লিক্সের জন্য তৈরি এবং জেরেমি স্লেটার দ্বারা বিকাশিত, এটি দত্তক নেওয়া ভাইবোন সুপারহিরোদের একটি অকার্যকর পরিবারকে ঘিরে আবর্তিত যারা তাদের পিতার মৃত্যুর রহস্য এবং একটি আসন্ন সর্বনাশের হুমকির সমাধান করতে পুনরায় একত্রিত হয়। ধারাবাহিকটি বর্ডারলাইন এন্টারটেইনমেন্ট (মৌসুম ১-২), আইরিশ কাউবয় (মৌসুম ৩), ডার্ক হর্স এন্টারটেইনমেন্ট এবং ইউনিভার্সাল কন্টেন্ট প্রোডাকশন দ্বারা প্রযোজনা করা হয়েছে। নেটফ্লিক্স মৌসুম ১ ও ২ কে টিভি-১৪ রেটিং দিয়েছে, যখন মৌসুম ৩ টিভি-এমএ রেটিং পেয়েছে। "The Umbrella Academy"। Elliot Page, Tom Hopper, David Castañeda। ২০১৯-০২-১৫।  নেটফ্লিক্সে দি আমব্রেলা অ্যাকাডেমি ইন্টারনেট মুভি ডেটাবেজে দি আমব্রেলা অ্যাকাডেমি (ইংরেজি) ইন্সটাগ্রামে দি আমব্রেলা অ্যাকাডেমি টুইটারে দি আমব্রেলা অ্যাকাডেমি
আলী ওসমান খান

আলী ওসমান খান (১৯৪০ - ২ জুলাই ২০২১) ছিলেন বাংলাদেশের রাজনীতিবিদ। যিনি তৎকালীন ময়মনসিংহ-১৭ ও নেত্রকোণা-৪ আসনের সংসদ সদস্য ছিলেন। আলী ওসমান খান ১৯৪০ সালে তৎকালীন ব্রিটিশ ভারতের নেত্রকোণার কেন্দুয়ার সান্দিকোনা ইউনিয়নের দুরছাপুরে জন্মগ্রহণ করেন। বিবাহিত জীবনে তার তিন ছেলে, তিন মেয়ে। আলী ওসমান খান কেন্দুয়া উপজেলা বিএনপির প্রতিষ্ঠাতা আহ্বায়ক এবং কেন্দুয়া উপজেলা জাতীয় পার্টির প্রতিষ্ঠাতা সভাপতি ছিলেন। তিনি সান্দিকোনা ইউনিয়নের নির্বাচিত চেয়ারম্যান ছিলেন। তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন ময়মনসিংহ-১৭ আসন থেকে সংসদ সদস্য নির্বাচিত হন। তিনি ৩ মার্চ ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে নেত্রকোণা-৪ আসন থেকে সংসদ সদস্য নির্বাচিত হন। ১৯৯১ সালের পঞ্চম, ১২ জুন ১৯৯৬ সালের সপ্তম ও ২০০৩ সালের উপ-নির্বাচনে তিনি নেত্রকোণা-৩ আসন থেকে পরাজিত হয়ে ছিলেন। আলী ওসমান খান ২ জুলাই ২০২১ সালে বাংলাদেশ মেডিকেল কলেজ হাসপাতালে চিকিৎসাধীন অবস্থায় মৃত্যুবরণ করেন। তাকে নেত্রকোণার কেন্দুয়ার সান্দিকোনা ইউনিয়নের দুরছাপুরে গ্রামের পারিবারিক কবরস্থানে দাফন করা হয়। "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা।  "কেন্দুয়ায় সাবেক এমপি আলী ওসমান খান আর নেই"। দৈনিক মানবজমিন। ৩ জুলাই ২০২১। ৪ সেপ্টেম্বর ২০২৩ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০২৩।  এমদাদ খান। নেত্রকোণা জেলা পরিচিতি। নেত্রকোণা জেলা।  "কেন্দুয়ায় সাবেক এমপি আলী ওসমান খান আর নেই"। ৩ জুলাই ২০২১। ৪ সেপ্টেম্বর ২০২৩ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০২৩।  "পঞ্চম থেকে দশম: আসনভিত্তিক ভোটের ফল"। বিডিনিউজ টোয়েন্টিফোর ডটকম। ২৭ ডিসেম্বর ২০১৮। ৩১ জুলাই ২০২০ তারিখে মূল থেকে আর্কাইভ করা। সংগ্রহের তারিখ ২৩ সেপ্টেম্বর ২০২০।  "সাবেক এমপি আলী ওসমান খান আর নেই"। ঢাকা পোস্ট। ২ জুলাই ২০২১। ৪ সেপ্টেম্বর ২০২৩ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০২৩।
নুরুল ইসলাম খান

নুরুল ইসলাম খান (১৬ জানুয়ারি ১৯৪৬ – ২১ ফেব্রুয়ারি ২০২৩) বাংলাদেশের সিলেট জেলার রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন সিলেট-৭ আসনের সংসদ সদস্য ছিলেন। নুরুল ইসলাম খান ১৬ জানুয়ারি ১৯৪৬ সালে তৎকালীন ব্রিটিশ ভারতের সিলেট জেলার বিশ্বনাথে শ্রীধরপুর গ্রামে জন্মগ্রহণ করেন। তিনি সিলেট শহরের আম্বরখানা হাউজিং এস্টেট এলাকায় বসবাস করতেন। তার পিতার নাম মোহাম্মদ ফিরুজ খান। তার স্ত্রীর নাম রোকসানা চৌধুরী। এই দম্পতীর ২ পূত্র ও ২ কন্যা। নুরুল ইসলাম খান আইনজীবী ও মুক্তিযুদ্ধের সংগঠক। তিনি জাতীয় জনতা পার্টির চেয়ারম্যান। ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে তিনি সক্রিয় ভূমিকা রাখেন। তিনি বিশ্বনাথ থানা আওয়ামী লীগের সাধারণ সম্পাদক ও সভাপতি হিসেবেও দায়িত্ব পালন করেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন সিলেট-৭ আসন থেকে সংসদ সদস্য নির্বাচিত হন। ১৯৯১ সালের পঞ্চম ও ১২ জুন ১৯৯৬ সালের সপ্তম জাতীয় সংসদ নির্বাচনে তিনি জাতীয় জনতা পার্টির প্রার্থী হিসেবে সিলেট-২ আসন থেকে পরাজিত হয়ে ছিলেন। বঙ্গরীর এমএজি ওসমানীর মৃত্যুর পর থেকে তার প্রতিষ্টিত জাতীয় জনতা পার্টির চেয়ারম্যান হিসেবে আমৃত্যু নুরুল ইসলাম দায়িত্ব পালন করেন। নুরুল ইসলাম খান ২১ ফেব্রুয়ারি ২০২৩ সালে মৃত্যুবরণ করেন। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  সিলেট ব্যুরো (৮ মে ২০১৭)। "জাতীয় জনতা পার্টি কোন জোটের অন্তর্ভুক্ত নয়"। দৈনিক সমকাল। ২৪ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ২৩ সেপ্টেম্বর ২০২০।  "পঞ্চম থেকে দশম: আসনভিত্তিক ভোটের ফল"। বিডিনিউজ টোয়েন্টিফোর ডটকম। ২৭ ডিসেম্বর ২০১৮। ৩১ জুলাই ২০২০ তারিখে মূল থেকে আর্কাইভ করা। সংগ্রহের তারিখ ২৩ সেপ্টেম্বর ২০২০।  "নুরুল ইসলাম খান"। দৈনিক যুগান্তর। ২২ ফেব্রুয়ারি ২০২৩। ২৭ সেপ্টেম্বর ২০২৩ তারিখে মূল থেকে আর্কাইভ করা। সংগ্রহের তারিখ ২৭ সেপ্টেম্বর ২০২৩।  "সাবেক এমপি নুরুল ইসলাম খানের দাফন সম্পন্ন"। সিলেট সংবাদ। ২১ ফেব্রুয়ারি ২০২৩। ২৭ সেপ্টেম্বর ২০২৩ তারিখে মূল থেকে আর্কাইভ করা। সংগ্রহের তারিখ ২৭ সেপ্টেম্বর ২০২৩।
কামচাটকা স্রোত

কামচাটকা স্রোত বেরিং প্রণালী থেকে দক্ষিণ-পশ্চিম দিকে সাইবেরিয়ার প্রশান্ত মহাসাগরীয় উপকূল ও কামচাটকা উপদ্বীপ বরাবর প্রবাহিত একটি শীতল স্রোত। এই স্রোতের একটি অংশ কুরিল স্রোতে পরিণত হয় এবং অবশিষ্টাংশ উত্তর প্রশান্ত মহাসাগরীয় উষ্ণ স্রোতের সাথে মিলিত হয়। মহাসাগরীয় স্রোত – বহিঃস্থ বা অন্তঃস্থ শক্তির প্রভাবে মহাসাগরীয় জলের দিকমুখী প্রবাহ মহাসাগরীয় বলয় – মহাসাগরীয় স্রোতের বৃহৎ বলয় ভৌত সমুদ্রতত্ত্ব – সমুদ্রের ভৌত অবস্থা ও ভৌত প্রক্রিয়া সংক্রান্ত গবেষণা
ফিলিপাইন ফুটবল ফেডারেশন

ফিলিপাইন ফুটবল ফেডারেশন (ইংরেজি: Philippine Football Federation; এছাড়াও সংক্ষেপে পিএফএফ নামে পরিচিত) হচ্ছে ফিলিপাইনের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯০৭ সালে প্রতিষ্ঠিত হয়েছে। এটি প্রতিষ্ঠার ২৩ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৪৭ বছর পর ১৯৫৪ সালে সংস্থাটি তাদের আঞ্চলিক সংস্থা এএফসির সদস্যপদ লাভ করে। এই সংস্থার সদর দপ্তর ফিলিপাইনের পাসিগে অবস্থিত। এই সংস্থাটি ফিলিপাইনের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে ফিলিপাইন ফুটবল লীগ এবং পিএফএফ নারী লীগের মতো প্রতিযোগিতার সকল কার্যক্রম পরিচালনা করে। বর্তমানে ফিলিপাইন ফুটবল ফেডারেশনের সভাপতির দায়িত্ব পালন করছেন মারিয়ানো আরানেতা এবং সাধারণ সম্পাদকের দায়িত্ব পালন করছেন এডউইন গাস্তানেস। ২৪ সেপ্টেম্বর ২০২০ পর্যন্ত হালনাগাদকৃত। "অ্যাসোসিয়েশনের তথ্য"। fifa.com (ইংরেজি ভাষায়)। ফিফা। ৭ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২৪ সেপ্টেম্বর ২০২০।  দাপ্তরিক ওয়েবসাইট (ইংরেজি) ফিফা-এ ফিলিপাইন ফুটবল ফেডারেশন ওয়েব্যাক মেশিনে আর্কাইভকৃত ৩১ অক্টোবর ২০১১ তারিখে (ইংরেজি) এএফসি-এ ফিলিপাইন ফুটবল ফেডারেশন (ইংরেজি)
থাইল্যান্ড ফুটবল অ্যাসোসিয়েশন

থাইল্যান্ড ফুটবল অ্যাসোসিয়েশন (থাই: สมาคมกีฬาฟุตบอลแห่งประเทศไทย ในพระบรมราชูปถัมภ์, ইংরেজি: Football Association of Thailand; এছাড়াও সংক্ষেপে এফএটি নামে পরিচিত) হচ্ছে থাইল্যান্ডের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯১৬ সালে প্রতিষ্ঠিত হয়েছে। এটি প্রতিষ্ঠার ৯ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৩৮ বছর পর ১৯৫৪ সালে সংস্থাটি তাদের আঞ্চলিক সংস্থা এএফসির সদস্যপদ লাভ করে। এই সংস্থার সদর দপ্তর থাইল্যান্ডের রাজধানী ব্যাংককে অবস্থিত। এই সংস্থাটি থাইল্যান্ডের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে থাই লিগ ১ এবং থাই নারী লিগের মতো প্রতিযোগিতার সকল কার্যক্রম পরিচালনা করে। বর্তমানে থাইল্যান্ড ফুটবল অ্যাসোসিয়েশনের সভাপতির দায়িত্ব পালন করছেন সোময়ত পুম্পানমুং এবং সাধারণ সম্পাদকের দায়িত্ব পালন করছেন পাতিত সুফাফংস। ২৪ সেপ্টেম্বর ২০২০ পর্যন্ত হালনাগাদকৃত। "অ্যাসোসিয়েশনের তথ্য"। fifa.com (ইংরেজি ভাষায়)। ফিফা। ১৪ জুন ২০২১ তারিখে মূল থেকে আর্কাইভ করা। সংগ্রহের তারিখ ২৪ সেপ্টেম্বর ২০২০।  "ASIAN SOCCER FINALS IN SINGAPORE May be used as Olympic series"। The Singapore Free Press। ৫ অক্টোবর ১৯৫৪। "Singapore to Meet Indonesia in Asian Soccer Tourney"। The Straits Times। ১৪ জুন ১৯৫৫। ৩১ জানুয়ারি ২০১৩ তারিখে মূল থেকে আর্কাইভ করা।  "সংরক্ষণাগারভুক্ত অনুলিপি"। ৬ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ২৪ সেপ্টেম্বর ২০২০।  https://www.siamsporttalk.com/th/entertainment/sport/76-football/federation-football/825-fa-thailand.html দাপ্তরিক ওয়েবসাইট (থাই) ফিফা-এ থাইল্যান্ড ফুটবল অ্যাসোসিয়েশন ওয়েব্যাক মেশিনে আর্কাইভকৃত ১৮ জুন ২০১৮ তারিখে (ইংরেজি) এএফসি-এ থাইল্যান্ড ফুটবল অ্যাসোসিয়েশন (ইংরেজি)
ইন্দোনেশিয়া ফুটবল অ্যাসোসিয়েশন

ইন্দোনেশিয়া ফুটবল অ্যাসোসিয়েশন (ইন্দোনেশীয়: Persatuan Sepakbola Seluruh Indonesia, ইংরেজি: Football Association of Indonesia; এছাড়াও মাঝেমধ্যে সর্ব-ইন্দোনেশীয় ফুটবল অ্যাসোসিয়েশন এবং সংক্ষেপে আইএফএ নামে পরিচিত) হচ্ছে ইন্দোনেশিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৩০ সালে প্রতিষ্ঠিত হয়েছে। এটি প্রতিষ্ঠার ২২ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২৪ বছর পর ১৯৫৪ সালে সংস্থাটি তাদের আঞ্চলিক সংস্থা এএফসির সদস্যপদ লাভ করে। এই সংস্থার সদর দপ্তর ইন্দোনেশিয়ার রাজধানী জাকার্তায় অবস্থিত। এই সংস্থাটি ইন্দোনেশিয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে লিগা ১, লিগা ২ এবং ইন্দোনেশীয় কাপের মতো প্রতিযোগিতার সকল কার্যক্রম পরিচালনা করে। বর্তমানে ইন্দোনেশিয়া ফুটবল অ্যাসোসিয়েশনের সভাপতির দায়িত্ব পালন করছেন মোচামাদ ইরিয়াওয়ান এবং ভারপ্রাপ্ত সাধারণ সম্পাদকের দায়িত্ব পালন করছেন ইউনুস নুসি। ২৪ সেপ্টেম্বর ২০২০ পর্যন্ত হালনাগাদকৃত। "অ্যাসোসিয়েশনের তথ্য"। fifa.com (ইংরেজি ভাষায়)। ফিফা। ১৮ ফেব্রুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২৪ সেপ্টেম্বর ২০২০।  "History of PSSI"। [স্থায়ীভাবে অকার্যকর সংযোগ] দাপ্তরিক ওয়েবসাইট (ইন্দোনেশীয়) ফিফা-এ ইন্দোনেশিয়া ফুটবল অ্যাসোসিয়েশন ওয়েব্যাক মেশিনে আর্কাইভকৃত ৭ জুলাই ২০১৮ তারিখে (ইংরেজি) এএফসি-এ ইন্দোনেশিয়া ফুটবল অ্যাসোসিয়েশন (ইংরেজি)